Document ID: 32004D0650

PADOMES LĒMUMS
(2004. gada 13. septembris),
ar kuru groza Eiropas Parlamenta un Padomes Regulu (EK) Nr. 998/2003 par dzīvnieku veselības prasībām, kas piemērojamas lolojumdzīvnieku nekomerciālai pārvietošanai, lai ņemtu vērā Maltas pievienošanos
(Dokuments attiecas uz EEZ)
(2004/650/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu,
ņemot vērā 2003. gada Pievienošanās aktu (1), un jo īpaši tā 57. pantu,
tā kā:
(1)
Dažiem Eiropas Savienības pieņemtajiem aktiem, kas paliek spēkā pēc 2004. gada 1. maija un kas būtu jāpielāgo sakarā ar pievienošanos, vajadzīgie pielāgojumi netika paredzēti 2003. gada Pievienošanās aktā, un jo īpaši tā II pielikumā.
(2)
Viens no minētajiem aktiem, proti, Eiropas Parlamenta un Padomes Regula (EK) Nr. 998/2003 (2), paredz veterināros noteikumus attiecībā uz suņu, kaķu un balto sesku nekomerciālu pārvietošanu.
(3)
Malta agrāk piemēroja 6 mēnešu karantīnu minēto sugu importam, bet tā atcēlusi šo režīmu, lai no 2004. gada 3. jūlija transponētu un īstenotu Regulu (EK) Nr. 998/2003.
(4)
Paplašināšanās sarunās tika atzīts, ka Malta ir sala ar tādu statusu attiecībā uz veselības aizsardzību pret trakumsērgu, kas ir līdzīgs Īrijas, Apvienotās Karalistes un Zviedrijas statusam, un tādēļ Maltai jāpiemēro tas pats režīms kā minētajām trim dalībvalstīm.
(5)
Ar Regulu (EK) Nr. 998/2003, kas iedala dalībvalstis divās kategorijās atkarībā no trakumsērgas apkarošanas stratēģijas, kuru tās parasti īsteno, Zviedrijai, Īrijai un Apvienotajai Karalistei tika piešķirts piecu gadu pārejas laikposms attiecībā uz šo valstu teritorijā ievesto suņu, kaķu un balto sesku kontroli.
(6)
Tādēļ Malta būtu jāpievieno to dalībvalstu sarakstam, kurām ar Regulu (EK) Nr. 998/2003 ir piešķirts pārejas laikposms.
(7)
Tādējādi Regulā (EK) Nr. 998/2003 būtu jāizdara attiecīgie grozījumi,
IR PIEŅĒMUSI ŠO LĒMUMU.
1. pants
Regulā (EK) Nr. 998/2003 izdara šādus grozījumus.
1)
Regulas 6. panta 1. punktā:
-
pirmajā daļā pēc vārda “Īrijas” iestarpina vārdu “Maltas”,
-
trešajā daļā vārdus “šīm trim valstīm” aizstāj ar vārdiem “šīm četrām dalībvalstīm”.
2)
Regulas II pielikuma “Valstu un teritoriju saraksts” A daļā pēc vārda “Īrija” iestarpina vārdu “Malta”.
2. pants
Šo lēmumu piemēro no divdesmitās dienas pēc tā publicēšanas Eiropas Savienības Oficiālajā Vēstnesī.
3. pants
Šis lēmums ir adresēts dalībvalstīm.
Briselē, 2004. gada 13. septembrī

Labels: 0
8
6
18
15